Document ID: /roh_data/filtered/fineweb-2-filterrobots_roh.jsonl.gz/19203

La Frantscha vegn squassada dapi intginas emnas da las acziuns da protesta dals «gilets jaunes». Per damaun sonda èn vegnidas annunziadas puspè acziuns da protesta en tut la Frantscha – quai malgrà che la regenza haja gia fatg concessiuns al moviment da protesta, scriva l'agentura da novitads SDA.
Tour Eiffel vegn serrada damaun sonda
Perquai che las autoritads franzosas teman puspè acziuns violentas durant las protestas, sajan mobilisads radund 90'000 policists en tut il pajais – sulet a Paris sajan quai 8'000.
Sco ulteriura reacziun vegn serrada damaun sonda la Tour Eiffel, han communitgà las autoritads. Ils excess spetgads da las demonstraziuns fetschian ch'i saja nunpussaivel da procurar per ina «segirtad commensurada».
RR novitads 11:00